DIICOT: Modificările aduse Legilor justiției contravin arhitecturii instituționale stabilite prin Constituție și ar pune Ministerul Public în imposibilitatea de a-și realiza atribuțiile specifice

Direcția de Investigare a Infracțiunilor de Crimă Organizată și Terorism (DIICOT) anunță, într-un comunicat, că ” modificările aduse Legilor justiției contravin arhitecturii instituționale stabilite prin Constituție și ar pune Ministerul Public în imposibilitatea de a-și realiza atribuțiile specifice, prevăzute de Constituția României și legile organice.” DIICOT precizează că în urma consultărilor cu procurorii prezenți în cadrul Adunării Generale, aceștia au decis în unanimitate ralierea și susținerea punctelor de vedere emise de către Procurorul General al Parchetului de pe lângă Înalta Curte de Casație și Justiție și de Secția de procurori din cadrul Consiliului Superior al Magistraturii.

De notat că șeful DIICOT, Felix Bănilă, a fost propus la șefia instituție de ministrul justiției, Tudorel Toader.

Redăm mai jos integral poziția DIICOT față de modificările aduse Legilor justiției prin Ordonanța de urgență a Guvernului

”În cadrul Adunării Generale a procurorilor D.I.I.C.O.T., din data de 20.02.2019, convocată pentru prezentarea Raportului de activitate al direcției pentru anul 2018, s-a decis suplimentarea ordinii de zi, cu emiterea unui punct de vedere asupra modificărilor aduse Legilor justiției, prin Ordonanța de urgență a Guvernului, adoptată la data de 19.02.2019.

În urma consultărilor procurorilor prezenți în cadrul Adunării Generale, aceștia au decis în unanimitate ralierea și susținerea punctelor de vedere emise de către Procurorul General al Parchetului de pe lângă Înalta Curte de Casație și Justiție și de Secția de procurori din cadrul Consiliului Superior al Magistraturii în sensul că, modificările aduse Legilor justiției contravin arhitecturii instituționale stabilite prin Constituție și ar pune Ministerul Public în imposibilitatea de a-și realiza atribuțiile specifice, prevăzute de Constituția României și legile organice.”

Sursa: Inquam Photos/ Autor: Octav Ganea

Citește și

DNA îşi exprimă îngrijorarea atât cu privire la modalitatea pripită de adoptare a OUG-ului pe justiție, cât şi cu privire la conţinutul acesteia şi atrage atenţia asupra blocării activităţii

Procurorul general: Noua OUG pe legile justiției poate duce la un blocaj instituțional la nivelul Ministerului Public și conține prevederi neconstituționale

Secția pentru procurori a CSM critică OUG-ul lui Toader: Avizarea numirii procurorilor în funcțiile înalte nu e de competența plenului CSM, eliminarea delegărilor va afecta grav activitatea parchetelor

Trei asociații de magistrați își exprimă ”îngrijorarea extremă” cu privire la modificările aduse la legile justiției prin OUG: Se creează peste noapte instituția judecătorului de tip nou, care, spre deosebire de cel autentic, poate oricând concura la funcții de conducere în parchet/ Iohannis, solicitat să sesizeze de urgență Comisia de la Veneția